Document ID: /roh_data/filtered/fineweb-2-filterrobots_roh.jsonl.gz/18003

Per questa raschun restan era serradas las pendicularas da Rothorn 1 e la pendiculara Heidbüel. Sin ils trassés d'ir cun velo da muntogna e las vias da viandar hai per part anc navadas, communitgeschan las pendicularas da Lai. Las parts sut dal Bikepark ch'èn senza naiv vegnan ussa preparadas per l'avertura da la stagiun da stad. Il parc na po dentant betg avrir mo cun la part sut. Ils trassés èn adina cumbinaziuns che dovran era las parts sura.
La fin d'emna da Tschuncaisma il 19-21 da matg duain ins pudair cumenzar la stagiun da stad. Il directur da las pendicularas da Lai, Peter Engler, spera che l'aura e las temperaturas dals proxims dis vegnian a pussibilitar quests plans.
RR novitads 18:00